Tlalpujahua, Michoacán, Meksiko
Tlalpujahua , Michoacan, Meksiko
El Oro de Hidalgo, State of Mexico, Meksiko 1 Dikoronika 14 | Beibele Inthaneteng | Phetolelo ya Lefase le Lefsa
1 Dikoronika 14:1-17
14 Hirama+ kgoši ya Tiro+ a romela baromiwa go Dafida gore ba mo agele ntlo, a romela le dikota tša motsedara,+ baagi ba maboto le bašomi bao ba šomago ka kota.+ 2 Ka gona Dafida a tseba gore Jehofa o mo tiišeditše+ go ba kgoši ya Isiraele, gobane bogoši bja gagwe bo ile bja phagamišetšwa godimo ka baka la setšhaba sa gagwe sa Isiraele.+ 3 Dafida a nyala basadi+ ba bangwe gape kua Jerusalema gomme a ba tatago barwa ba bangwe gape le barwedi.+ 4 Maina a bana bao a bilego le bona Jerusalema šea: Shamua,+ Shobaba,+ Nathane,+ Solomone+ 5 le Ibehara,+ Elishua, Elipelete+ 6 le Noga, Nefege,+ Jafia 7 le Elishama,+ Beelayada le Elifelete.+ 8 Bafilisita ka moka ba kwa gore Dafida o tloditšwe go ba kgoši ya Isiraele+ ka moka. Ka gona Bafilisita ka moka ba rotoga ba tla ba nyaka Dafida.+ Ge Dafida a ekwa seo, a tšwa go yo lwa le bona. 9 Bafilisita bona ba tla ba hlasela moeding wa Barefai.+ 10 Dafida a botšiša Modimo+ a re: “Na ke rotoge ke yo lwa le Bafilisita, le gona na o tla ba gafela seatleng sa ka?” Ge a re’alo Jehofa a re go yena: “Rotoga, gomme nna ke tla ba gafela seatleng sa gago.” 11 Ka gona Dafida a rotogela Baali-peratsime+ a ba bolaela gona moo. Dafida a napa a re: “Modimo wa therešo o gogotše manaba a ka ka seatla sa ka go etša moedi o bakwago ke meetse.” Ke ka baka leo ba ilego ba reela lefelo+ leo leina ba re ke Baali-peratsime.* 12 Ka gona ba tlogela medimo+ ya bona gona moo. Ke moka Dafida a ntšha lentšu la gore e fišwe gomme ya fišwa mollong.+ 13 Ka morago Bafilisita ba buša ba hlasela moeding.+ 14 Dafida a buša a botšiša+ Modimo, gomme Modimo wa therešo a re go yena: “O se ke wa rotoga wa ba rakediša. Rarela o tle o gahlane le bona le lebane gomme o tle go bona ka pele ga dihlare tše di bitšwago Baka.*+ 15 Ke moka ge o ekwa mošito wa mogwanto thokong ya ka godimo ga dihlare tšeo tša Baka,+ e be gona o tšwago o yo lwa+ le bona, ka gobane Modimo wa therešo o tla ba a go etile pele+ go yo bolaya madira a Bafilisita.” 16 Dafida a dira feela kamoo Modimo wa therešo a mo laetšego+ ka gona, gomme ba ya ba bolaya madira a Bafilisita go tloga Gibeoni+ go fihla Getsere.+ 17 Botumo+ bja Dafida bja aparela dinageng tše dingwe ka moka, gomme Jehofa yena a dira gore ditšhaba ka moka di mmoife.+
^ Leina le le ra gore, “Setsebi sa go Gogola.”
^ Leina “Baka” ke lentšu la Seheberu leo le pedifaditšwego. Ga go tsebje gabotse gore le ra go reng.
1 Dikoronika 14